Document ID: /roh_data/filtered/fineweb-2-filterrobots_roh.jsonl.gz/68357

Glindesdi cumenza l'Uffizi federal da vias a construir ina nova punt sur l'autostrada tranter Zezras e Vaz sut. Las lavurs da construcziun duran fin il 2022 e custan radund 34 milliuns francs, quai communitgescha l'uffizi federal da vias ASTRA.
La colliaziun tranter Zezras e Vaz sut stoppia vegnir sanada urgentamain. La punt dals onns 70 saja en in stan nausch, il maximum da la capacitad da traffic saja cuntanschida e la segirtad nunsuffizienta, uschia scriva l'ASTRA. Ord quests motivs vegnia construì ina punt nova dasperas. La punt veglia vegn suenter spazzada.